નોંધનીય છે કે એક બાજુ જ્યાં ગુજરાત વિધાનસભાની ચૂંટણીના પ્રથમ ચરણનું મતદાન ગુજરાતમાં થઇ રહ્યું છે. ત્યાં જ બીજી તરફ અનેક બુથ પરથી ઇવીએમ મશીન ખરાબ થયા હોવાની ખબરો આવી રહી છે. આ મામલે પોરબંદરમાં મતદાન કરવા ગયેલા કોંગ્રેસના વરિષ્ઠ નેતા અર્જૂન મોઢવાડિયાએ ભાજપ પર આક્ષેપ કર્યો છે. અર્જૂન મોઢવાડિયાએ કહ્યું છે કે ઇવીએમ મશીન ખરાબ થવાએ ભાજપની એક ચાલ છે. કારણ કે મોટી સંખ્યામાં લોકો હાલ મતદાન કરવા આવી રહ્યા છે. અને તેમનો મશીન બગડવાને કારણે તેમનો મનબળ ઘટે તેવો પ્રયાસ ભાજપ દ્વારા કરવામાં આવી રહ્યો છે. તેમણે કહ્યું કે ભાજપ તેની હારથી ડરી ગઇ છે અને માટે જ આવા પ્રયાસો કરી રહી છે.